Olaf Løchen

Strøm Olaf Løchen (født 12. juni 1848 i Kristiania, død 30. juli 1920 i Trondheim) var en norsk jurist og Venstre-politiker. Han var adjungert borgermester (tilsvarende assisterende rådmann) i Trondhjem 1900–1920. 

Han vokste opp i Vang fra 1849 til 1864, og deretter på Lillehammer.  
Løchen tok examen artium i 1867 og ble cand.jur. i 1873. Han etablerte sakførerpraksis i Steinkjer i 1874 , men flyttet tre år senere til Trondheim og drev sin praksis der frem til han ble adjungert borgermester i 1900. I 1890-årene var han medlem av bystyret og fattigstyret. Fra 1898 og i over 20 år var han medlem og suppleant for bestyrelsen av Norges Bank i Trondheim. 

Han giftet seg i 1874 med sitt søskenbarn, Antonie Løchen fra Inderøy. Antonie og Olaf Løchen fikk to barn, datteren Margit ble gift med arkitekten og maleren Gabriel Kielland.Folketelling 1900 for 1601 Trondheim kjøpstad; Kjøbmandsgate 40; Digitalarkivet Både han og ektefellen var medstiftere av Norsk Kvinnesaksforening (NKF) i 1884.«Indbydelse til at indtræde i Norsk Kvindesags-Forening stiftet den 28de Juni 1884», Bergens Tidende, 18. november 1884 Ektefellen tok året etter initiativ til etableringen av NKFs første lokallag, Trondhjems Kvinnesaksforening, der hun ble leder og han var styremedlem.Marthe Lund Jensen: «Trondhjems Kvinnesaksforening» (s. 45–62). I «Fra veldedighet til kvinnesak». NTNU, 2015Gudrun Bergslid: Trondhjems Kvinnesaksforening 1885–1967, Trondheim, 1967

Han ble utnevnt til ridder av St. Olavs Orden i 1906 for embetsfortjenste. Som hobby drev han med hjortejakt på Hitra.

 Referanser 

Kategori:Rådmenn
Kategori:Norske advokater
Kategori:Personer fra Hamar kommune
Kategori:Personer fra Trondheim kommune
Kategori:Riddere av St. Olavs Orden
Kategori:Medlemmer av Norsk Kvinnesaksforening